ટ્રાફિકમાં કાર રોકવી પડી હતી એટલે ભીખાજીએ સામે વલ્લભસદના ગેટ ઉપર નજર કરી. શેઠાણીને ત્યાં જોયાં નહીં એટલે ધ્રાસકા સાથે કારમાંથી ઊતરીને એ દોડ્યો. શેઠાણીની હાલત જોઈને એના હૃદયના ધબકારા વધી ગયા. ધ્રૂજતા અવાજે એણે હરિવલ્લભદાસને ફોન કર્યો. એ અગાઉ ભીડમાંથી કોઈ સજ્જને એક્સો આઠ માટે ફોન કરી દીધો હતો. આ બહેન શેઠ હરિવલ્લભદાસનાં પત્ની છે એવી ભીખાજીએ જાણકારી આપી કે તરત પોલીસ ડિપાર્ટમેન્ટ વધુ સક્રિય બની ગયું.